Австрия , Чехия и Дания бавно излизат от блокадата , а Европа наблюдава примера им Трите страни са се възползвали от малките си размери и бързата си реакция на пандемията , твърдят експерти След месец на затягане на блокадата в Европа за борба с коронавируса Австрия , Чехия и Дания ще станат през идните седмици първите европейски страни , които ще смекчат ограниченията за ежедневния живот и бизнеса , пише Financial Times . Тяхното бавно излизане от блокадата ще бъде наблюдавано внимателно от други страни на континента , които също искат да съживят икономическата дейност без щети за общественото здраве . Дания осъществи най - обхватните промени до момента , като съобщи тази седмица , че детските грани и началните училища ще отворят отново врати от 15 април . Чехия обяви , че магазини , продаващи някои стоки от неосновна необходимост , ще могат да отворят отново от четвъртък , а Австрия съобщи , че малки магазини , магазини от типа „ направи си сам “ и градински центрове , ще могат да отворят от 14 април . „ Сега можем да управляваме относително добре пандемията тук . Не пандемията управлява нас “ , заяви чешкият министър на здравеопазването Адам Войтех и добави , че са възможни още смекчавания на мерките в зависимост от развитието на пандемията . Малките им размери спрямо други страни членки на ЕС , чиито здравни системи бяха сринати от вируса , и бързата им реакция на извънредното положение проработиха в тяхна полза , коментират анализатори . „ Като цяло относително бързият отговор на тези правителства чрез мерки за блокада вероятно ще се окаже много полезен за намаляване на разпространението на пандемията и бремето върху здравната система в трите страни “ , коментира Джошуа Муун от факултета за научни изследвания към университета в Съсекс . И трите страни предприеха бързи стъпки за въвеждане на дълбоки ограничения за обществения живот , като затвориха училища , забраниха масови събирания на хора и в случая на Австрия и Чехия наредиха на гражданите да носят маски извън домовете им . Дания и Чехия наред с Полша и Словакия бяха първите страни в ЕС , които затвориха границите си в отговор на пандемията . До момента мерките изглежда помагат за забавяне на разпространението на заболяването . Броят на новите случаи на ден намалява в Австрия и Чехия през последните седем дни , въпреки че подобна тенденция все още не е ясно очертана в Дания . Въпреки че Австрия граничи с Италия , която беше поставена на колене от кризата , тя има само 12 592 случая спрямо 21 700 в съседна Швейцария и 103 хил . в Германия и 252 смъртни случая . Чехия има само 4828 случая и 80 починали . Дания има 4681 случая и 187 починали . Но въпреки успеха им в овладяването на разпространението на вируса до момента , решението за смекчаване на ограниченията е изпълнено с риск . Разхлабването на мерките в Дания беше посрещнато с негодувание от родители и учители , които се опасяват , че повторното отваряне на училищата излага децата на риск . А макар да обяви , че смекчава правилата за магазините , Чехия съобщи , че ще удължи извънредното положение до края на април . До известна степен съобщенията скриват по - широката реалност на плановете на правителствата , че общественият живот няма да се върне напълно към нормалното за много месеци . Съобщението на австрийския канцлер Себастиан Курц , че ще смекчи ограниченията „ беше много положително рамкирано . Това беше много умела политическа комуникация “ , коментира базираният във Виена политически анализатор Томас Хофер . „ Той даде на хората перспектива , бъдеще . Но все още нищо не е приключило , той подчерта и това “ , допълва Хофер . Австрийското правителство изрази надежда , че ще може да отвори кафенетата и ресторантите в средата на май , но не пое никакви окончателни ангажименти . Училищата в Австрия ще останат затворени за неопределено бъдеще . Представители на правителството смятат , че най - вероятният сценарий е образователната система да остане затворена до началото на новата учебна година през септември . Нито една от трите страни не е изразила готовност да отвори границите си за чужденци . Курц намекна преди време , че идеята за ваканции или пътувания извън границите на страната за почивка не стои на дневен ред до намирането на ваксина . Кийт Нийл , заслужил професор по епидемиология на заразните болести в университета в Нотингам , съобщи , че очаква правителствата бавно да започнат да смекчават ограниченията си до разработването на ваксина или изработването на стаден имунитет , който да позволи възобновяването на по - нормалния живот . Той обаче предупреждава , че може да е необходимо повторно въвеждане на ограничения за обществения живот , ако разпространението на вируса отново се ускори . „ Ако има голям ръст , може да се наложи да въведем отново рестрикции , за да гарантираме , че здравните служби няма да бъдат пренатоварени . Но времето между тези епизоди ще се удължи . Мисля , че ще се възприеме изчаквателен подход “ , допълва Нийл .